open-index/open-wikipedia-markdown huggingface dataset:
வீரேந்திர சிங் (இராசத்தான்)

**வீரேந்திர சிங்** (*Virendra Singh*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டில் இவர் பிறந்தார். இராசத்தான் மாநிலத்தைச் சேர்ந்த இவர்  அச்மீர் மாவட்டத்திலுள்ள மசூதா சட்டமன்றத் தொகுதியில் போட்டியிட்டு இராசத்தான் சட்டமன்ற உறுப்பினராக உள்ளார். 2023ஆம் ஆண்டு நடைபெற்ற இராசத்தான் சட்டமன்றத் தேர்தலில் பாரதிய சனதா கட்சியைப் பிரதிநிதித்துவப்படுத்தி வெற்றி பெற்றார்.

## இளமையும் கல்வியும்
வீரேந்திர சிங் இராசத்தானின் அச்மீர் மாவட்டத்தில் உள்ள மசூதாவைச் சேர்ந்தவராவார். இவரின் தந்தை பன்வர் சிங் ஒரு விவசாயி. 1986 ஆம் ஆண்டு செய்ப்பூரில் உள்ள இராசத்தான் பல்கலைக்கழகத்துடன் இணைக்கப்பட்ட கல்லூரியில் படித்து தனது பி.காம். படிப்பை முடித்தார்.
## தொழில்
2023ஆம் ஆண்டு நடைபெற்ற இராசத்தான் சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தும் மசூடா சட்டமன்றத் தொகுதியில் போட்டியிட்டு வீரேந்திர சிங் வெற்றி பெற்றார்.  74,266 வாக்குகளைப் பெற்று, தனது நெருங்கிய போட்டியாளரும், இந்திய தேசிய காங்கிரசு கட்சியின் தற்போதைய சட்டமன்ற உறுப்பினருமான இராகேஷசு பரீக்கை 26,716 வாக்குகள் வித்தியாசத்தில் தோற்கடித்தார்.  தேர்தல் பிரமாணப் பத்திரத்தில், அவர் தனது சொத்துக்களை ரூ.83.5 லட்சம் எனக் குறிப்பிட்டுள்ளார், மேலும் இவர் மீது எந்த குற்ற வழக்குகளும் பதிவு செய்யப்படவில்லை என்றும் குறிப்பிட்டுள்ளார்.
## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ராஜஸ்தான் அரசியல்வாதிகள்
சுரேந்திர சிங் ரத்தோர்

**சுரேந்திர சிங் ரத்தோர்** (*Surendra Singh Rathore*) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சூன் மாதம் முதல் தேதியன்று இவர் பிறந்தார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். கும்பால்கர் சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார். 

2023 இராசத்தான் சட்டமன்றத் தேர்தலைத் தொடர்ந்து, இவர் கும்பால்கரில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.  இத்தேர்தலில் இந்திய தேசிய காங்கிரசு கட்சியின் வேட்பாளர் யோகேந்திர சிங் பர்மாரை 22,060 வாக்குகள் வித்தியாசத்தில் தோற்கடித்தார். 

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ராஜஸ்தான் அரசியல்வாதிகள்
அன்சூமன் சிங் பாட்டி

**அன்சூமன் சிங் பாட்டி** (*Anshuman Singh Bhati*) இந்தியாவைச் சேர்ந்த ஓர் அரசியல்வாதியாவார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். கோலாயத் சட்டமன்றத்  தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்..

2023 இராசத்தான் சட்டமன்றத் தேர்தலைத் தொடர்ந்து, இவர் கோலாயத் சட்டமன்றத்  தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் பான்வர் சிங் பாட்டியை 32,933  வாக்குகள் வித்தியாசத்தில் தோற்கடித்தார். 2023 இராசத்தான் சட்டமன்றத் தேர்தலில் இரவீந்திர சிங் பாட்டியுடன் இணைந்து இளைய சட்டமன்ற உறுப்பினர் என்ற பெருமையைப் பெற்றார். 

## மேற்கோள்கள்

பகுப்பு:ராஜஸ்தான் அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனசங்கக் கட்சி அரசியல்வாதிகள்
கேசராம் சௌத்ரி

**கேசராம் சௌத்ரி** (*Kesaram Choudhary*) இந்தியாவைச் சேர்ந்த ஓர் அரசியல்வாதியாவார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார்.  மார்வார் சந்திப்பு சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்.

2023 இராசத்தான் சட்டமன்றத் தேர்தலைத் தொடர்ந்து, இவர் மார்வார் சந்திப்பு சட்டமன்றத்  தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் குசுவீர் சிங்கை 32,933  வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:ராஜஸ்தான் அரசியல்வாதிகள்
பகுப்பு:பாரதிய ஜனசங்கக் கட்சி அரசியல்வாதிகள்
காட்டிகான் வனவிலங்கு சரணாலயம்

**காட்டிகான் வனவிலங்கு சரணாலயம்** (*Ghatigaon Wildlife Sanctuary*) இந்தியாவின் மத்தியப் பிரதேச மாநிலத்தின் காட்டிகான் கிராமத்தில்  அமைந்துள்ளது. மத்தியப் பிரதேச மாநிலத்தில், குவாலியர் நகருக்கு மேற்கே, காட்டிகாவன் 511.0 சதுரகிலோமீட்டர் பரப்பளவைக் கொண்டுள்ளது. இச்சரணாலாயம் தைக்ரா அணை வரை நீண்டுள்ளது. மேலும் நீர்த்தேக்கத்தின் ஒரு பகுதியையும் இச்சரணாலயம் உள்ளடக்கியுள்ளது.

1981 ஆம் ஆண்டு இந்திய கானமயில் பறவையின் (ஆர்டியோடிசு நிக்ரிசெப்சு) வாழ்விடத்தைப் பாதுகாப்பதற்காக இச்சரணாலயம் நிறுவப்பட்டது. பல பிற பறவைகளுக்கும், புல்வாய் மான் (ஆன்டிலோப் செர்விகாப்ரா), புள்ளிமான் (ஆக்சிசு ஆக்சிசு), காட்டுப்பன்றி மற்றும் வரிக் கழுதைப்புலி ஆகியவற்றிற்கும் இச்சரணாலயம் தாயகமாகும்.

கத்தியார்-கிர் வறண்ட இலையுதிர் காடுகளின் சுற்றுச்சூழல் பகுதியில் காட்டிகான் வனவிலங்கு சரணாலயம் உள்ளது. இங்கு பிரதானமாக காணப்படும் தாவரங்கள் தாழ்வான புதர் தாவரங்களும் மரங்களும் ஆகும். பிரதான மர இனங்கள் செங்கருங்காலி (செனிகாலியா கேட்டெச்சு), கிழக்கிந்திய கருங்காலி மரம் (டியோசுபைரோசு மெலனாக்சிலான்), வெள்வேல் எனப்படும் வெள்ளை வேலம்  (வச்செலியா லுகோஃப்ளோயா) மற்றும் பிற. புதர் தாவர இனங்கள் சிவவும் இச்சரணாலயத்தில் காணப்படுகின்றன. 

## மேற்கோள்கள்

## வெளி இணைப்புகள்
* Ghatigaon Wildlife Sanctuary (Wildlife in India Foundation) 
பகுப்பு:மத்தியப் பிரதேசம்
பகுப்பு:குவாலியர் மாவட்டம்
பகுப்பு:இந்திய காட்டுயிர் காப்பகங்கள்
பிரதாப் சிங் சிங்வி

**பிரதாப் சிங் சிங்வி** (*Pratap Singh Singhvi*) இந்தியாவைச் சேர்ந்த ஓர் அரசியல்வாதியாவார். 1957 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். சாப்ரா சட்டமன்றத் தொகுதியில்  பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்.

2023 இராசத்தான் சட்டமன்றத் தேர்தலைத் தொடர்ந்து, இவர் சாப்ரா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் கரண் சிங்கை 5108 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:ராஜஸ்தான் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பாங்கர்பூர்

**பாங்கர்பூர்** (*Bhankharpur*) இந்தியாவின் பஞ்சாப் மாநிலத்திலுள்ள மொகாலி மாவட்டத்தில் அமைந்திருக்கும் கணக்கெடுப்பில் உள்ள ஒரு நகரமாகும். மொகாலி மாவட்டம் அலுவல் ரீதியாக சாகிப்சாதா அச்சித் சிங் நகர் மாவட்டம் என்றழைக்கப்படுகிறது.
 
## மக்கள்தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாங்கர்பூரின் மக்கள்தொகை 9118 ஆக இருந்தது. இம்மக்கள் தொகையில் ஆண்கள் 54% மற்றும் பெண்கள் 46% என்ற அளவிலும் இருந்தனர்.  பாங்கர்பூரில் சராசரி கல்வியறிவு விகிதம் 71% ஆகும். இது தேசிய சராசரியான 59.5% என்பதை விட அதிகமாகும்; ஆண்களின் கல்வியறிவு 74% ஆகவும் பெண்களின் கல்வியறிவு 67% ஆகவும் இருந்தது. மக்கள் தொகையில் 13% பேர் 6 வயதுக்குட்பட்டவர்களாக இருந்தார்கள். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாங்கர்பூர் நகரத்தில் உள்ள பல்வேறு மதக் குழுக்களின் மக்கள்தொகையை கீழே உள்ள அட்டவணை காட்டுகிறது.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சா ஆலாம் ஏரி

{
  "type": "Feature",
  "geometry": { "type": "Point", "coordinates": [101.516111, 3.075833] },
  "properties": {
    "title": "Malaysian Lake",
    "marker-color": "7B68EE",
    "marker-size": "medium",
    "marker-symbol": "wetland"
  }
}
**சா ஆலாம் ஏரி** அல்லது **சா ஆலாம் ஏரிப் பூங்கா** (மலாய்: *Taman Tasik Shah Alam*; ஆங்கிலம்: *Shah Alam Lake Garden*); என்பது மலேசியா, சிலாங்கூர், சா ஆலாம் நகரில் 43 எக்டேர் பரப்பளவு கொண்ட ஒரு பொது பூங்கா ஆகும். இந்தப் பூங்கா 1985-ஆம் ஆண்டு சிலாங்கூர் மாநிலத்தில் திறக்கப்பட்ட இந்தப் பொது பூங்கா; கட்டிடக் கலைஞர் புமியாக்கி தக்கானோ *(Fumiaki Takano)* என்பவரால் வடிவமைக்கப்பட்டது.

இந்தப் பூங்காவில் செயற்கையாக உருவாக்கப்பட்ட மூன்று ஏரிகள் உள்ளன. அவை கால்வாய்கள் மற்றும் நடைபாதைகளின் வலையமைப்பால் இணைக்கப்பட்டு உள்ளன. இந்த ஏரியின் மேற்குப் பகுதியில் *வெட் வேர்ல்ட் சா ஆலாம்* *(Wet World Shah Alam)* எனும் கருப்பொருள் கொண்ட ஓரு நீர்ப் பூங்காவும் உள்ளது.

இந்தப் பூங்காவில் பல்வேறு வகையான தாவரங்கள் மற்றும் விலங்குகள் உள்ளன. 100-க்கும் மேற்பட்ட வகையான மரங்கள்; பல்வேறு வகையான பறவைகள், விலங்குகள் மற்றும் பூச்சிகள் உள்ளன.

## சுற்றுலா
இந்தப் பூங்காவிற்குள் படகு வாடகை, விளையாட்டு இடங்கள், மீன்பிடி தளங்கள் மற்றும் ஏரிக்கரையோர உணவகங்கள் போன்ற பல வசதிகள் உள்ளன. 

## போக்குவரத்து
சா ஆலாம் விரைவுச்சாலை; மற்றும் கோலாலம்பூர்-கிள்ளான் நெடுஞ்சாலை ஆகிய சாலைகளுக்கு அருகில் அமைந்துள்ள இந்தப் பூங்கா ஏரியை கோலாலம்பூர்-கிள்ளான் நெடுஞ்சாலை வழியாக எளிதில் சென்றடையலாம். பூங்காவைச் சுற்றி பல இடங்களில், கட்டணமில்லா வாகன நிறுத்த வசதிகள் உள்ளன.

## மேலும் காண்க
* சா ஆலாம்
* தித்திவாங்சா ஏரி
* புத்ராஜெயா ஏரி
* மலேசிய ஏரிகளின் பட்டியல்
* பெர்டானா தாவரவியல் பூங்கா

## மேற்கோள்கள்

## வெளி இணைப்புகள்

பகுப்பு:மலேசிய அணைகள்
பகுப்பு:மலேசியப் பூங்காக்கள்
பாரி சத்ரி

**பாரி சத்ரி** (*Bari Sadri*) இந்தியாவின் இராசத்தான் மாநிலத்திலுள்ள சித்தோர்கார் மாவட்டத்தில் உள்ள ஒரு நகரமும்  நகராட்சியுமாகும்.  இந்நகரம் 1949 ஆம் ஆண்டு வரை இயாலா குலத்தைச் சேர்ந்த இராசபுத்திரர்களால் ஆளப்பட்ட ஒரு நிலப்பிரபுத்துவ மாநிலமாக இருந்தது.

=வரலாறு==
15 ஆம் நூற்றாண்டில், மேவார் இராச்சியம் 16 இராச்வாடாக்களாகப் பிரிக்கப்பட்டது. பாரி சத்ரி இவற்றில் ஒன்றாகும். 1500ஆம் ஆண்டுகளில் ராணா ரைமால் என்பவரால் அச்சா இயாலாவுக்கு (திரங்கத்ராவின் பதவி நீக்கம் செய்யப்பட்ட மன்னர்) இது வழங்கப்பட்டது. அன்றிலிருந்து 1949 ஆம் ஆண்டு வரை, பாரி சத்ரி "ராச் ராணா" என்ற பட்டத்துடன் இயாலாக்களால் ஆளப்பட்ட ஒரு நிலப்பிரபுத்துவ மாநிலமாக இருந்தது.

## புவியியல்
பாரி சத்ரி 24.42°வடக்கு 74.47°கிழக்கு என்ற அடையாள ஆள்கூறுகளால் ஆக்கப்பட்டுள்ளது. சராசரியாக 279 மீ (915 அடி) கடல் மட்ட உயரத்தைக் கொண்டுள்ளது.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  பாரி சத்ரியின் மக்கள் தொகை 15,713 ஆகும். இம்மக்கள் தொகையில் ஆண்கள் 51% ஆவர். பாரி சத்ரியின் சராசரி கல்வியறிவு விகிதம் 71% ஆகும். இதில் 79% ஆண்களும் 62% பெண்களும் கல்வியறிவு பெற்றவர்கள். மக்கள் தொகையில் 12% பேர் 6 வயதுக்குட்பட்டவர்களாக இருந்தனர்.

## காலநிலை
பாரி சத்ரியின் காலநிலை பொதுவாக வெப்பமாகவும் மிதமானதாகவும் இருக்கும். இது கோப்பன்-கீகர் அமைப்பால் Cwa (பருவமழையால் பாதிக்கப்பட்ட ஈரப்பதமான துணை வெப்பமண்டல காலநிலை) என வகைப்படுத்தப்பட்டுள்ளது. பாரி சத்ரியில், சராசரி ஆண்டு வெப்பநிலை 24.9 °செல்சியசு வெப்பநிலையாகும். பாரி சத்ரியில் சராசரியாக ஆண்டுக்கு 817 மிமீ மழைப்பொழிவு இருக்கும். 

## மேற்கோள்கள்

பகுப்பு:சித்தோர்கார் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
இலக்கியன்

**இலக்கியன்** (*Ilakkiyan*) இந்தியாவின் தமிழ்நாடு மாநிலத்தைச் சேர்ந்த கவிஞரும், திரைப்படப் பாடலாசிரியரும், திரைப்பட எழுத்தாளரும் ஆவார். தமிழ், மலையாளம், கன்னடம் ஆகிய மொழிகளில் பல திரைப்படங்களில் பாடலாசிரியராகவும், கதை, திரைக்கதை, வசன எழுத்தாளராகவும் பணியாற்றியுள்ளார்.

## ஆரம்ப கால வாழ்க்கை
இலக்கியன் சேலத்தில் காளியப்பன் – பாக்கியம் இணையருக்கு மகனாகப் பிறந்தார். இயற்பெயர் இராஜேந்திரன். தமிழ் இலக்கியத்தின் மேல் கொண்ட பற்றால் தமது பெயரை **இலக்கியன்** என்று வைத்துக்கொண்டார். சிறுவயதிலிருந்தே கவிதைகள், கதைகள் எழுதும் படைப்பாற்றல் பெற்றிருந்தார். திரைப்பட இயக்குநராகும் நோக்கத்தில் சென்னைக்கு இடம்பெயர்ந்தார்.

## திரையுலக அனுபவம்
தமிழ்த் திரையுலகில் ''பிரியம்'' என்னும் படத்தில் உதவி இயக்குநராகத் தமது திரையுலக அனுபவத்தைத் தொடங்கினார். சம காலத்திலேயே ''ஆயுத பூஜை'' படத்தில் "நெய்க்காரப்பட்டிப் பொன்னம்மா" என்னும் பாடலை எழுதி அதன் மூலம் பாடலாசிரியராகவும் அறிமுகமானார். தொடர்ந்து ''பிரியம்'', கின்னஸ் சாதனை படைத்த படமான "சுயம்வரம்", அஜித் குமார் நடித்த ''ரெட்டை ஜடை வயசு'', மலையாளத்தில் சுரேஷ் கோபி நடித்த ''மகாத்மா'' போன்ற படங்களில் பாடல்கள் எழுதினார். சுயம்வரம் படத்தில் இடம் பெற்ற "சிவ சிவ சங்கரா" பாடலுக்கான பிரபு தேவா-ரோஜா நடனம் (வித்யாசாகர் இசையமைத்து, இலக்கியனின் வரிகளுடன், பிரபு தேவா முதன் முறையாகப் பாடியது) படத்தின் சிறப்பம்சங்களில் ஒன்றாகும்.
அதைத் தொடர்ந்து, கன்னடத் திரையுலகில் "ராஜ்குமாரி" படத்தின் திரைக்கதையும், "பக்கா சுக்கா" படத்தின் கதை, திரைக்கதையும் எழுதினார். மேலும், இயக்குநர் எஸ். நாராயண் இயக்கிய பல திரைப்படங்களுக்கு அவருடன் இணைந்து கதை, திரைக்கதை எழுதியுள்ளார்.

## திரைப்படவியல்
{|
### தமிழ்த் திரைப்படங்களில் பாடலாசிரியராக
தமிழ்த் திரைப்படங்களில் இலக்கியன் இயற்றிய பாடல்கள்

### மலையாளத் திரைப்படங்களில் பாடலாசிரியராக
மலையாளத் திரைப்படங்களில் இலக்கியன் இயற்றிய பாடல்கள்

### கன்னடத் திரைப்படங்களில் எழுத்தாளராக
கன்னடத் திரையுலகில் இலக்கியன் கதை, திரைக்கதை எழுதிய படங்கள்



## திரைப்படப் பட்டியல்
{|



## மேற்கோள்கள்
{|



## வெளி இணைப்புகள்
{|
{|
*ilakkiyan."blogspot.com".


பகுப்பு:தமிழ்த் திரைப்படப் பாடலாசிரியர்கள்
பகுப்பு: தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
பகுப்பு: பாடலாசிரியர்கள்
பகுப்பு: கவிஞர்கள்
பகுப்பு:தமிழகக் கவிஞர்கள்
பகுப்பு:தமிழ்க் கவிஞர்கள்
இரத்தினகிரி - 4

**இரத்தினகிரி - 4 (RTN 49-1-1-2)**, *முன்மொழிவு எண்: (IET-20980)* எனப்படும் இந்த நெல் வகை, **G 11** மற்றும் **பன்னாட்டு நெல் - 64** *(IR-64)* ஆகிய நெல் இரகங்களை இணைத்து உருவாக்கப்பட்ட, மகாராட்டிர, இரு பிறப்பி நெல் இரகமாகும். மகாராட்டிர மாநிலத்தின் நீர்ப்பாசன நிலங்களாக உள்ள பகுதிகளில் பயிரிடக்கூடிய இந்நெல் வகை, நடுத்தர கால அளவான, 125 - 130 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (100 - 108 செ.மீ) கொண்ட இதன் நெற்பயிர், இலை மற்றும் கழுத்து கருகல் நோய்,  பூஞ்சை நோய்கள், பற்றுயிரியின் இலை கருகல் (BLB), பழுப்பு நிற தண்டுப் பூச்சி (BPH), வெள்ளை முதுகு தண்டுப் பூச்சி (WBPH),  பச்சை இலைத்தண்டுப் பூச்சி (GLH), மற்றும் உறை கருகல் நோய் (SB) ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,500 - 5,000 கிலோ தரக்கூடிய இந்த புதிய நெல் இரகத்தை 2010 இல் வெளியிடப்பட்டதாக அறியப்பட்டது. வேறொரு மூலத்தின்படி 2009 இல் வெளியீடும், மற்றும் ஆகத்து 31, 2010 இல் அறிவிக்கப்பட்ட திகதியாகவும் கூறப்பட்டுள்ளது.

### குறிப்பு
* வெளியிடப்பட்ட ஆண்டு : 2009 *(வேறுபட்ட மூலாதாரம்)* 
* காலம் : (125 - 130 நாட்கள்) *(வேறுபட்ட மூலாதாரம்)*
* மகசூல்: 49 குவிண்டால் / எக்டேர் *(வேறுபட்ட மூலாதாரம்)*
* முக்கிய அம்சங்கள்: நீண்ட மற்றும் மெல்லிய தானியம், கழுத்து வெடிப்பு, இலை வெடிப்பு மற்றும் பாக்டீரியா இலை கருகல் நோய்க்கு மிதமான எதிர்ப்புத் திறன் கொண்டது. 

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சபா ஜாபர்

**சபா ஜாபர்** (*Saba Zafar*) ஐக்கிய ஜனதா தளத்தைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2010ஆம் ஆண்டில் அமவுர் சட்டமன்றத் தொகுதியில் போட்டியிட்டு வெற்றிபெற்றார். இது கிசன்கஞ்ச் மக்களவை தொகுதியின் ஒரு தொகுதியாகும். சபா ஜாபர் 2015 பீகார் சட்டப்பேரவைத் தேர்தலில் அமவுர் சட்டமன்றத் தொகுதியிலிருந்து பாஜக சார்பாகப் போட்டியிட்டார். இவர் 2020 பீகார் தேர்தலுக்காக ஐக்கிய ஜனதா தளம் கட்சியில் சேர்ந்தார்.

சபா ஜாபர் ஒரு குலாகியா முஸ்லீம். பாட்னா பல்கலைக்கழகத்தில் பட்டம் பெற்றுள்ளார். சபா 2010 பீகார் சட்டப்பேரவைத் தேர்தலில் அமோர் தொகுதியில் 18,000 வாக்குகள் வித்தியாசத்தில் அப்துல் ஜலீல் மசுதானை (சுர்ஜாபுரி முஸ்லிம்) தோற்கடித்தார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
சிறீகாந்த் யாதவ்

**சிறீகாந்த் யாதவ்** (*Srikant Yadav*)(பிறப்பு 24 மே 1970) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். 

## ஆரம்பகால வாழ்க்கை
சிறீகாந்த் யாதவ் 24 மே 1970 அன்று எக்மா சட்டமன்ற பகுதியில் உள்ள ராஜபுர கிராமத்தில் இராம் இக்பால் யாதவின் மகனாகப் பிறந்தார்.

மேற்கு வங்காளத்தின் கொல்கத்தாவில் உள்ள ஆர். பரிசத் பள்ளியில் 8 ஆம் வகுப்பில் தேர்ச்சி பெற்றார்.

## அரசியல்
சிறீகாந்த் யாதவ் சரண் மாவட்டத்தில் உள்ள எக்மா சட்டமன்றத் தொகுதியில் இராச்டிரிய ஜனதா தளம் கட்டியின் சார்பில் 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராக உள்ளார்.

### 2020

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பென்சாயிலசிட்டோன்

**பென்சாயிலசிட்டோன்** (*Benzoylacetone*) என்பது  C6H5C(O)CH2C(O)CH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,3-டைகார்போனைலாக, இது பைரசோல்கள் போன்ற பல பல்லினவளையங்கள் தயாரிப்பதற்கான  முன்னோடிச் சேர்மமாகும்.  முக்கியமாக இது ஈனால் அமைப்பு மாற்றியமாக C6H5C(OH)=CHC(O)CH3 உள்ளது. இதன் இணை காரமானது (pKa=8.7) தாண்டல் உலோகங்கள் மற்றும் இலந்தனைடுகளுடன் நிலையான அணைவுச் சேர்மங்களை உருவாக்குகிறது.

## மேற்கோள்கள்

பகுப்பு:அரோமாட்டிக் கீட்டோன்கள்
பகுப்பு:பீனைல் சேர்மங்கள்
பகுப்பு:ஈந்தணைவிகள்
பீனைல்கிளையாக்சால்

**பீனைல்கிளையாக்சால்** (*Phenylglyoxal*) என்பது C6H5C(O)C(O)H  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஆல்டிகைடு மற்றும் ஒரு கீட்டோன் வேதி வினைக்குழுக்கள் இரண்டும் இச்சேர்மத்தில் உள்ளன. நீரற்ற நிலையில் இது மஞ்சள் நிற திரவமாக இருந்தாலும், நிறமற்ற படிக நீரேற்றாக எளிதில் உருவாகிறது. அமினோ அமிலமான அர்கினைனை மாற்றியமைக்க இச்சேர்மம் ஒரு வினைபொருளாகப் பயன்படுத்தப்படுகிறது. அமினோ அமிலம் சிட்ரூலைன் மற்றும் பெப்டைடுகள்/புரதங்களுடன் வேதியியல் பொருளை (ஆய்வுகள்) இணைக்கவும் பயன்படுத்தப்படுகின்றன. 

## பண்புகள்
வேறு சில ஆல்டிகைடுகளைப் போலவே, பீனைல்கிளையாக்சாலும் நிலைத்திருக்கும்போது பலபடியாகிறது. திரவத்தின் திடப்படுத்தலாக இது குறிக்கப்படுகிறது. சூடாக்கும் போது, ​​இந்த பலபடி மஞ்சள் நிற ஆல்டிகைடை மீண்டும் கொடுக்க "பிளவு" அடைகிறது. பீனைல்கிளையாக்சாலை  தண்ணீரில் கரைத்தால் நீரேற்றுப் படிகங்களைத் தருகிறது:

: C6H5C(O)COH  +  H2O   →   C6H5C(O)CH(OH)2

சூடாக்கும் போது, நீரேற்று தண்ணீரை இழந்து நீரற்ற திரவத்தை மீண்டும் உருவாக்குகிறது.

## தயாரிப்பு
ஆக்சைமின் சல்பைட்டு வழித்தோன்றலை வெப்பச் சிதைவுக்கு உட்படுத்தி பீனைல்கிளையாக்சால் முதன்முதலில் தயாரிக்கப்பட்டது.

: C6H5C(O)CH(NOSO2H)  + 2 H2O  →   C6H5C(O)CHO  +  NH4HSO4

மெத்தில் பென்சோயேட்டை பொட்டாசியம் டைமெத்தில்சல்பாக்சைடுடன் சேர்த்து வினைபுரியச் செய்து  இடைநிலை β- கீட்டோசல்பாக்சைடு தயாரிக்கப்படுகிறது. இது பம்மரர்-வகை மறுசீரமைப்புக்கு உட்படுகிறது, அதைத் தொடர்ந்து தாமிரம்(II) அசிடேட்டுடன் சேர்த்து ஆக்சிசனேற்றம் செய்யப்படுகிறது. மாற்றாக, அசிட்டோபீனோனை செலீனியம் டை ஆக்சைடுடன் சேர்த்து ஆக்சிசனேற்றம் செய்வதன் மூலமும் இதைத் தயாரிக்கலாம்.

## மேற்கோள்கள்

பகுப்பு:ஆல்டிகைடுகள்
பகுப்பு:அரோமாட்டிக் கீட்டோன்கள்
பகுப்பு:பீனைல் சேர்மங்கள்
டோலா ஸ்ரீ பால வீராஞ்சநேய சுவாமி

**டோலா ஸ்ரீ பால வீராஞ்சநேய சுவாமி** (*Dola Sree Bala Veeranjaneya Swamy*)(பிறப்பு 1971) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி. இவர் பிரகாசம் மாவட்டத்தில் உள்ள சமூகத்தினருக்காக ஒதுக்கப்பட்ட கொண்டாபி சட்டமன்றத் தொகுதியிலிருந்து தெலுங்கு தேசம் கட்சியின் சட்டமன்ற உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார். இவர் நான்காவது என். சந்திரபாபு நாயுடு அமைச்சரவையின் அமைச்சரவையில் சேர்க்கப்பட்டுள்ளார். அவருக்கு சமூக நலத் துறை வழங்கப்படுகிறது, கூடுதலாக சச்சிவாலம் மற்றும் கிராம தன்னார்வலர்கள் பொறுப்பு வழங்கப்படுகிறது.

## ஆரம்பகால வாழ்க்கை மற்றும் கல்வி
சுவாமி பிரகாசம் மாவட்டம், தங்குதூர் மண்டலம், துர்ப்பு நாயுடுபாலத்தைச் சேர்ந்தவர். அவரது தந்தை பெயர் டோலா கோட்டையா. 1997 இல் விசாகப்பட்டினத்தில் உள்ள ஆந்திர மருத்துவக் கல்லூரியில் எம்பிபிஎஸ் முடித்தார்.

## தொழில்
2019 ஆந்திரப் பிரதேச சட்டமன்றத் தேர்தலில் சுவாமி, மாடசி வெங்கையாவை 1,024 வாக்குகள் வித்தியாசத்தில் தோற்கடித்து வெற்றி பெற்றார். 2014 ஆந்திரப் பிரதேச சட்டமன்றத் தேர்தலில் ஒய்.எஷ்.ஆர் காங்கிரஸ் கட்சியின் ஜூபுடி பிரபாகர ராவை 5,440 வாக்குகள் வித்தியாசத்தில் தோற்கடித்து முதன்முதலில் சட்டமன்ற உறுப்பினர் ஆகத் தேர்ந்தெடுக்கப்பட்டார். இவர் டி.டீ.பி உறுப்பினராக சலுகைகள் குழுவின் தலைவராகப் பணியாற்றினார். திருப்பதி திருமலை தேவஸ்தான வாரிய உறுப்பினராகவும் பணியாற்றினார். அவர் 2019 ஆந்திரப் பிரதேச சட்டமன்றத் தேர்தலில் வெற்றி பெற்றார்.  இவர் 98,142 வாக்குகள் பெற்று, ஒய்.எஷ்.ஆர் காங்கிரஸ் கட்சியின் மாடசி வெங்கையாவை 1,024 வாக்குகள் வித்தியாசத்தில் தோற்கடித்தார். ஆனால் 2024 ஆந்திரப் பிரதேச சட்டமன்றத் தேர்தலில் இவர் கொண்டாபி தொகுதியை ஒய்.எஷ்.ஆர் காங்கிரஸ் கட்சியின் ஆடிமுலாப்பு சுரேஷை 24,756 வாக்குகள் வித்தியாசத்தில் தோற்கடித்து தக்க வைத்துக் கொண்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
செறிவூட்டப்பட்ட அரிசி

**செறிவூட்டப்பட்ட அரிசி** (Artificial rice (Or) Fortified rice), என்பது உணவுக் குறைநிரப்பியாகச் செயல்படுகிறது. அரிசி குருணை அல்லது சோள மாவு அல்லது தானிய மாவுகளில் இரும்புச் சத்து, ஃபோலிக் அமிலம், வைட்டமின் பி 12 போன்ற அத்தியாவசிய வைட்டமின்கள் மற்றும் தாதுக்கள் சேர்க்கப்பட்டு, மீண்டும் அரிசி வடிவத்திற்கு மாற்றப்பட்டதாகும்.  1 கிலோ சாதாரண அரிசியில் 10 கிராம் செறிவூட்டப்பட்ட அரிசி கலக்கப்படுகிறது. ஊட்டச்சத்துக் குறைபாடுகளைப் போக்க, குறிப்பாக இரத்த சோகை போன்ற நோய்களைத் தடுக்க இது உதவுகிறது. இந்தச் செயற்கை ஊட்டமேற்றம் நடவடிக்கையானது உலக சுகாதார அமைப்பு, உணவு பாதுகாப்பு அமைப்பு போன்றவற்றின் வழிகாட்டுதல்களின்படி செயல்படுத்தப்படுகிறது.

## செய்முறை
சாதாரண அரிசியை அரைத்து, அதனுடன் வைட்டமின்கள் மற்றும் தாதுக்கள் கலக்கப்பட்டு, பின்னர் மீண்டும் அரிசி வடிவம் கொடுக்கப்படுகிறது.  
## நோக்கம்
பொது விநியோகத் திட்டம், மதிய உணவுத் திட்டம் போன்ற அரசு திட்டங்கள் மூலம் ஏழைமக்கள் மற்றும் மாணவர்களின் இரும்புச்சத்து, ஃபோலிக் அமிலம், வைட்டமின் B12 போன்ற ஊட்டச்சத்துக் குறைபாட்டை நீக்கி, உடல் ஆரோக்கியத்தை மேம்படுத்த உதவுகிறது. 
## விமர்சனங்கள்
செறிவூட்டப்பட்ட அரிசியால் ஒருவருக்குத் தேவையான ஊட்டச்சத்துக் கிடைத்தாலும், சில பின்விளைவுகளை ஏற்படுத்தலாம் என அறிஞர்கள் விமர்சிக்கின்றனர்.
## வழங்கல்
1 ஏப்ரல் 2026 முதல்,  இந்தியாவிலுள்ள அனைத்து மாநில அரசு நியாயவிலை கடைகளில் செறிவூட்டப்பட்ட அரிசி வழங்குவதற்கு இந்திய அரசு முடிவெடுத்துள்ளது.
## இதனையும் காண்க
* உணவுக் குறைநிரப்பி

## மேற்கோள்கள்

பகுப்பு:உணவுக் குறைநிரப்பிகள்
கியான் பாக் அரண்மனை

**கியான் பாக் அரண்மனை** (*Gyan Bagh Palace*) என்பது இந்தியாவின் தெலுங்கானா மாநிலம், ஐதராபாத்து நகரில் அமைந்துள்ள ஒரு வரலாற்றுச் சிறப்பு மிக்க அரண்மனை ஆகும். தன்ராச்சு கிர் அரண்மனை என்ற பெயராலும் அழைக்கப்படுகிறது. 19 ஆம் நுற்றாண்டின் இறுதிப் பகுதியில் 1890 ஆம் ஆண்டில் இந்த அரண்மனை கட்டப்பட்டது. ஐதராபாத்து நகரத்தின் மையப்பகுதியில் அமைந்துள்ள இந்த அரண்மனை ஐரோப்பிய பாணியில் கட்டப்பட்டுள்ளது. அந்தக் காலத்தின் மிகவும் விலையுயர்ந்த மாளிகைகளில் இதுவும் ஒன்றாகும். 

1975 ஆம் ஆண்டு வெளிவந்த தெலுங்குத் திரைப்படமான முட்யாலா முக்குவில் இந்த அரண்மனை இடம்பெற்றுள்ளது. பெரிய மண்டபங்கள், அலங்கார சுவர்கள், நுணுக்கமான மரப்பணிகள் ஆகியவை அரண்மனையின் தனித்தன்மைகளாகும். தற்போது இந்த அரண்மனை ஒரு பாரம்பரிய நினைவுச் சின்னமாகக் கருதப்படுகிறது. இதன் வரலாற்று மற்றும் கட்டிடக்கலை சிறப்புகள் காரணமாக, ஐதராபாத்து சுற்றுலாப் பயணிகளுக்கு முக்கிய ஈர்ப்பு மையமாகவும் உள்ளது.

## மேற்கோள்கள்

பகுப்பு:ஐதராபாத்து
பகுப்பு:இந்தியாவில் உள்ள அரண்மனைகள்
மாவ்லீ சட்டமன்றத் தொகுதி

**மாவ்லீ சட்டமன்றத் தொகுதி** *(Mavli Assembly Constituency)*  என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
புசுகர் லால் டாங்கி

**புசுகர் லால் டாங்கி** *(Pushkar Lal Dangi)* (பிறப்பு 1966) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.

## ஆரம்பகால வாழ்க்கை மற்றும் கல்வி
புசுகர் லால் இராசத்தானின் உதய்பூர் மாவட்டத்தில் உள்ள மாவ்லீயைச் சேர்ந்தவர். இவர் மங்கிலால் டாங்கியின் மகன் ஆவார். இவர் 10 ஆம் வகுப்பு படித்து 1984 ஆம் ஆண்டு இராசத்தான் இடைநிலைக் கல்வி வாரியத்தால் நடத்தப்பட்ட தேர்வில் தேர்ச்சி பெற்றார்.

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட புசுகர் லால் 77,696 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளர் கிருசுணகோபால் பாலிவாலை விட 1,567 வாக்குகள் அதிகம் பெற்று வெற்றிபெற்றார். 2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் தர்மநாராயண் சோசியிடமும், 2013 இராசத்தான் சட்டமன்றத் தேர்தலில் டாலி சந்த் டாங்கியிடமும் தோல்வியடைந்தார்.

## தேர்தல் முடிவுகள்
### 2023

## மேற்கோள்கள்
உதய்லால் டாங்கி

**உதய்லால் டாங்கி** *(Udailal Dangi)* இராசத்தானைச் சேர்ந்த ஒரு இந்திய அரசியல்வாதி ஆவார்.பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட உதய்லால் 83227 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் ப்ரீத்தி கசேந்திர சிங் சக்தாவத்தை விட 20060 வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2023

## மேற்கோள்கள்
போகேல் குகைகள்

**போகேல் குகைகள்** (Pohale Caves) என்பவை இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில் அமைந்துள்ள பண்டைய பௌத்த குகைகள் ஆகும். கோலாப்பூரிலிருந்து வடகிழக்கில் சுமார் 15 கி.மீ தொலைவில் இவை அமைந்துள்ளன. இந்த குகைகள் கி.மு. 1ஆம் நூற்றாண்டு முதல் கி.பி. 6ஆம் நூற்றாண்டு வரையிலான காலத்தில் உருவாக்கப்பட்டதாகக் கருதப்படுகிறது. போகலா குகைகள், பாவலா குகைகள் என்ற பெயர்களாலும் இவை அறியப்படுகின்றன. 

இந்த குகைகள் சமவெளியாகவும், சோதிபா மலைக்கு அருகிலுள்ள பாறைப் பகுதியில் தோண்டப்பட்டும் உள்ளன.

மூன்று பக்கங்களிலும் 14 தூண்கள் மற்றும் மைய மண்டபத்தைச் சுற்றி 22 அறைகள் (7’ நீளம், 5’ அகலம் மற்றும் 7’ உயரம்) கொண்ட சுமார் 34 அடி சதுர அளவிலான ஒரு பெரிய விகாரை ஒன்று இங்குள்ளது. ஒரு தியான மண்டபமும், ஓர் ஆசிரியருக்கான உயர்த்தப்பட்ட பாறையில் வெட்டப்பட்ட இருக்கையுடன் கூடிய மற்றொரு குகையும், ஒரு நீர்த்தேக்கத் தொட்டியும் இங்குள்ளன. 

போகேல் குகைகள் அந்த காலத்தைய பௌத்தக் கலையும் ஆன்மீக மரபும் எவ்வாறு வளர்ந்தது என்பதை காட்டும் சிறந்த சான்றுகள் ஆகும். மகாராட்டிராவின் அச்சந்தா, கர்லா போன்ற குகைகளுடன் சேர்த்து, இவையும் பண்டைய இந்திய பாறை வெட்டுக் கலையின் முக்கிய உதாரணங்களாகக் கருதப்படுகின்றன.

## மேற்கோள்கள்

பகுப்பு:மகாராட்டிரம்
பகுப்பு:குகைகள்
புலாவ் இண்டா விரைவுச்சாலை

**புலாவ் இண்டா விரைவுச்சாலை** அல்லது **மலேசிய கூட்டரசு சாலை 118** (ஆங்கிலம்; *Pulau Indah Expressway* அல்லது *Federal Route 181*; மலாய்: *Lebuhraya Pulau Indah (Laluan 181)*) என்பது மலேசியா, சிலாங்கூர் மாநிலத்தில் உள்ள ஒரு கிராமப்புற நெடுஞ்சாலை ஆகும். இந்தச் சாலை சா ஆலாம் விரைவுச்சாலையில் இருந்து பண்டமாரான் நகர்ப்புறத்தை இண்டா தீவில் உள்ள மலேசிய மேற்கு துறைமுகத்துடன் *([[:en:West Port, Malaysia|West Port]])* இணைக்கிறது.

இந்த 17.7 கிமீ (11.0 மைல்) விரைவுச்சாலை, நான்கு ஆண்டுகள் கட்டுமானத்திற்குப் பிறகு, 1995-ஆம் ஆண்டு போக்குவரத்திற்கு திறக்கப்பட்டது. ஆறு வழிகளைக் கொண்ட அகலமான சா ஆலாம் விரைவுச்சாலையைப் போல் அல்லாமல், புலாவ் இண்டா விரைவுச் சாலை நான்கு வழிச் சாலையாகும். செலாட் லூமுட் பாலம் *([[:en:Selat Lumut Bridge|Selat Lumut Bridge]])*, கிள்ளான் பள்ளத்தாக்கின் மிக நீளமான நீரிணைப் பாலமாகும்.

## பொது

&nbsp;மலேசிய கூட்டரசு சாலை 181-இன் சுழிய கிலோமீட்டர் இண்டா தீவில் உள்ள மலேசிய மேற்கு துறைமுகத்தில் தொடங்குகிறது. இந்த விரைவுச்சாலையில் ஒவ்வொரு நாளும் ஏராளமான சரக்குந்துகள் பயணிக்கின்றன. இதனால் பல விபத்துக்களும் ஏற்படுகின்றன.

பெரும்பாலான பிரிவுகளில், &nbsp;மலேசிய கூட்டரசு சாலை; **JKR R5** சாலை தரத்தின் கீழ் கட்டப்பட்டுள்ளது. இது மணிக்கு 90 கிமீ வேக வரம்பை அனுமதிக்கிறது.

## மேலும் காண்க

* கேரி தீவு
* பண்டமாரான்
* கிள்ளான் துறைமுகம்
* தெலுக் பாங்லிமா காராங்
* சா ஆலாம் விரைவுச்சாலை

## மேற்கோள்கள்

## வெளி இணைப்புகள்
* ANIH Berhad *(Formerly known as Metramac Corporation Sdn Bhd)*

பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
பகுப்பு:மலேசிய கூட்டரசு சாலைகள்
ஆதிச்சநல்லூர் கேரளம்

**ஆதிச்சநல்லூர்** (*Adichanalloor Kerala*) என்பது இந்தியாவின் தென் மாநிலமான கேரளத்தின் கொல்லம் மாவட்டத்தில் உள்ள ஒரு கிராமம் மற்றும் கிராம பஞ்சாயத்து ஆகும்.

## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி ஆதிச்சநல்லூரின் மொத்த மக்கள் தொகை 27,767 ஆகும். அதில் ஆண்கள் 12,980 ஆகவும் பெண்கள் 14,787 ஆக இருந்தனர்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
சர்வபள்ளி

**சர்வபள்ளி** (*Sarvepalli*) இந்தியாவின் ஆந்திரப் பிரதேச மாநிலத்தின் நெல்லூர் மாவட்டத்தில் உள்ள கிராமம் ஆகும். முன்னாள் இந்திய குடியரசுத் தலைவர் சர்வபள்ளி ராதாகிருஷ்ணனின் மூதாதையர் கிராமமாக அறியப்படுகிறது.

## சட்டப்பேரவை தொகுதி
சர்வபள்ளி சட்டமன்றத் தொகுதி என்பது ஆந்திரப் பிரதேச சட்டமன்றத்திற்கான தொகுதியாகும்.

## '''தேர்ந்தெடுக்கப்பட்ட உறுப்பினர்களின் பட்டியல்'''

* 1955-வங்கல்லு கோடந்தராமி ரெட்டி
* 1962-வி. வெங்குரெட்டி
* 1967-ஸ்வர்ண வேமியா
* 1972-மங்களகிரி நானதாஸ்
* 1983-பெசலாரெட்டி சென்னா ரெட்டி
* 1978-சித்தூர் வெங்கட சேசா ரெட்டி
* 1985-எடூரு ராமகிருஷ்ண ரெட்டி
* 1989-சித்தூர் வெங்கட சேசா ரெட்டி
* 1994-சோமிரெட்டி சந்திர மோகன ரெட்டி-தெலுங்கு தேசம்
* 1999-சோமிரெட்டி சந்திர மோகன ரெட்டி-தெலுங்கு தேசம்
* 2004-அடாலா பிரபாகர் ரெட்டி-காங்கிரசு
* 2009-அடாலா பிரபாகர் ரெட்டி-காங்கிரசு
* 2014-கக்கானி கோவர்தன் ரெட்டி-ஒய். எஸ். ஆர். சி. பி

## மேற்கோள்கள்

பகுப்பு:நெல்லூர் மாவட்டம்
கிள்ளான் பள்ளத்தாக்கு தெற்கு விரைவுச்சாலை

**கிள்ளான் பள்ளத்தாக்கு தெற்கு விரைவுச்சாலை** &nbsp; (ஆங்கிலம்; *South Klang Valley Expressway* (**SKVE**); மலாய்: *Lebuhraya Lembah Klang Selatan*) என்பது மலேசியா, சிலாங்கூர் மாநிலத்தில் அதிக மக்கள் தொகை கொண்ட கிள்ளான் பள்ளத்தாக்கின் தெற்குப் பகுதியில் உள்ள ஒரு விரைவுச் சாலையாகும்.

இந்த இரட்டை வழிச் சாலை 51.7 கிமீ (32.1 மைல்) நீளம் கொண்டது. மலேசிய நாட்டின் நிர்வாகத் தலைநகரான புத்ராஜெயா உட்பட தெற்கு கிள்ளான் பள்ளத்தாக்கின் முக்கியமான நகரங்களுடன் இணைப்புகளை வழங்குகிறது. கிள்ளான் பள்ளத்தாக்கு தெற்கு விரைவுச்சாலை, கிள்ளான் பள்ளத்தாக்கில் கிழக்கு-மேற்கு நோக்கிய ஐந்தாவது விரைவுச்சாலையாகும்.

&nbsp;கோலாலம்பூர்-கிள்ளான் நெடுஞ்சாலை, &nbsp;கிள்ளான் பள்ளத்தாக்கு புதிய விரைவுச்சாலை (**NKVE**), &nbsp;கோலாலம்பூர்–கோலா சிலாங்கூர் விரைவுச்சாலை (**LATAR**) &nbsp;சா ஆலாம் விரைவுச்சாலை (**KESAS**) ஆகியவை கிள்ளான் பள்ளத்தாக்கில் உள்ள மற்ற விரைவுச்சாலைகள் ஆகும்.

## வழிப் பின்னணி
&nbsp;காஜாங் பரவல் இணைப்பு விரைவுச்சாலையில் *([[:en:Kajang Dispersal Link Expressway|Kajang Dispersal Link Expressway]])* உள்ள யூனிடென் *(Uniten Interchange)* மாற்றுச்சாலைக்குப் பின்னர், இந்த விரைவுச் சாலையின் சுழிய கிலோமீட்டர் அமைந்துள்ளது.

## வரலாறு
பாங்கி நகரில் உள்ள தெனாகா நேசனல் பல்கலைக்கழகத்திற்கு அருகில் உள்ள யூனிடென் *(Uniten Interchange)* மாற்றுச்சாலையின் முதல் 7.95 கிமீ (பிரிவு 1A) சாலை, பல ஆண்டுகளாக சுங்கத் தீர்வை இல்லாத பகுதியாகச் செயல்படுகிறது. இந்தச் சாலை மலேசிய பொதுப்பணித் துறையால் (**JKR**) கட்டப்பட்டது.

கிள்ளான் பள்ளத்தாக்கு தெற்கு விரைவுச்சாலையின் சாலை **1B**, **2** மற்றும் **3** சாலைப் பிரிவுகள் **எஸ்கேவிஇ** நிறுவனத்தால் (*SKVE Holdings Sdn Bhd*) கட்டப்பட்டன. சைபர்ஜெயா முதல் பந்தர் சௌஜானா புத்ரா வரையிலான விரைவுச் சாலையின் பிரிவு **1B** சாலைப் பகுதியின் கட்டுமானம் சூன் 2010-இல் நிறைவடைந்தது.

### இண்டா தீவு

சௌஜானா புத்ராவில் இருந்து தெலுக் பாங்லிமா காராங் நோக்கி செல்லும் 12.96 கிமீ நீளம் கொண்ட விரைவுச் சாலையின் 2-ஆம் சாலைப் பிரிவு 2011-இல் நிறைவடைந்தது. **எஸ்கேவிஇ** நிறுவனத்தின் கடைசி பகுதியான 3-ஆம் சாலைப் பிரிவு 18.81 கிமீ நீளம் கொண்டது.

இந்த 3-ஆம் சாலைப் பிரிவு, கேரி தீவில் இணைந்து, பின்னர் இண்டா தீவு சாலைப் பரிமாற்றத்தில் முடிவடைகிறது. இந்த விரைவுச் சாலை புத்ராஜெயா மற்றும் கிள்ளான் துறைமுகத்தில் உள்ள மலேசிய மேற்கு துறைமுகத்திற்கு நேரடி இணைப்பாகச் செயல்படுகிறது.

## மேலும் காண்க

* கேரி தீவு
* பண்டமாரான்
* கிள்ளான் துறைமுகம்
* தெலுக் பாங்லிமா காராங்
* சா ஆலாம் விரைவுச்சாலை

## மேற்கோள்கள்

## வெளி இணைப்புகள்
* Welcome to SKVE Holdings Sdn Bhd
*SKVE Highway Details, Malaysian Highway Authority

பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
பகுப்பு:மலேசிய கூட்டரசு சாலைகள்
தாவர் சந்த்

**தாவர் சந்த்** *(Thavar Chand)* இராசத்தானைச் சேர்ந்த ஒரு இந்திய அரசியல்வாதி ஆவார். பாரத் ஆதிவாசி கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் போட்டியிட்டு வென்றார். இத்தொகுதியானது பிரதாப்கர் மாவட்டத்தில் அமைந்துள்ளது.
பகுப்பு:வாழும் மக்கள்

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் பாரத் ஆதிவாசி கட்சியின் வேட்பாளராக போட்டியிட்ட தாவர் சந்த் 83655 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் கண்ணையா லாலை விட 6691 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2023
துங்கர்பூர் சட்டமன்றத் தொகுதி

**துங்கர்பூர் சட்டமன்றத் தொகுதி** *(Dungarpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது துங்கர்பூர் மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கல்குனி

**கல்குனி** (*Kalkuni*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இக்கிராமம் கா்நாடகாவின் மாண்டியா மாவட்டத்தில் உள்ள மலவள்ளி வட்டத்தில் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்தின்  மொத்த மக்கள் தொகை 8,328 ஆகும். அவர்களில் 4342 ஆண்களும் 3986 பெண்களும் இருந்தனர்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்திம்  மொத்த மக்கள் தொகை 8,844 ஆகும். இம்மக்கள் தொகையில் 4399 ஆண்களும் 4445 பெண்களும் இருந்தனர். மொத்தமாக 2066 குடும்பங்கள் இருந்தன.

## மேலும் காண்க
* மாண்டியா
* கர்நாடக மாவட்டப் பட்டியல்
## மேற்கோள்கள்

## வெளி இணைப்புகள்
* http://Mandya.nic.in/

பகுப்பு:கர்நாடகாவிலுள்ள கிராமங்கள்
பகுப்பு:மாண்டியா மாவட்டத்திலுள்ள ஊர்களும் நகரங்களும்
இரத்தினகிரி - 5

**இரத்தினகிரி - 5** *(RTN 5)* எனப்படும் இந்த நெல் வகை, மகாராட்டிர, நெல் இரகமாகும். மகாராட்டிர மாநிலத்தின் மானாவாரிப் பகுதி அல்லது மழைநீர் பாசனப்  பகுதிகளில் பயிரிடக்கூடிய இந்நெல் வகை, நடுத்தர கால அளவான, 117 நாட்களில் அறுவடைக்கு வரக்கூடியதாக கருதப்படுகிறது. மானாவாரி மேட்டு நிலப் பகுதிகளுக்கு ஏற்ற இதன் நெற்பயிர், குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,000 கிலோ தரக்கூடிய இந்த புதிய நெல் இரகத்தை 2016 இல் வெளியிடப்பட்டதாக அறியப்பட்டது. 

### குறிப்பு
* வெளியிடப்பட்ட ஆண்டு : 2010 *(வேறுபட்ட மூலாதாரம்)* 
* காலம் : (115 - 120 நாட்கள்) *(வேறுபட்ட மூலாதாரம்)*
* மகசூல்: 36 குவிண்டால் / எக்டேர் *(வேறுபட்ட மூலாதாரம்)*
* முக்கிய அம்சங்கள்: குட்டையான மற்றும் மெல்லிய தானியம், இலை வெடிப்பு, கழுத்து வெடிப்பு மற்றும் பாக்டீரியா இலை கருகல் நோய்க்கு மிதமான எதிர்ப்புத் திறன் கொண்டது. 

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சோபா கபூர்

**சோபா கபூர்** (**Shobha Kapoor:**பிறப்பு: பிப்ரவரி 1,1949) ஒரு இந்திய தொலைக்காட்சி, திரைப்படம் மற்றும் வலைத் தொடர் தயாரிப்பாளர் ஆவார். மும்பை சேர்ந்த பாலாஜி டெலிபிலிம்ஸ் லிமிடெட் என்ற திரைப்படம், தொலைக்காட்சி மற்றும் வலைத் தொடர்கள் தயாரிப்பு நிறுவனத்தின் நிர்வாக இயக்குநராக உள்ளார், அவர் தனது மகள் ஏக்தா கபூருடன் இணைந்து இதில் ஈடுபடுகிறார்.

பாலாஜி டெலிபிலிம்ஸின் ஒட்டுமொத்த நிர்வாக மற்றும் தயாரிப்பு நடவடிக்கைகளை சோபாகபூர் கவனித்துக்கொள்கிறார்.

## தனிப்பட்ட வாழ்க்கை
திருமணத்திற்கு முன்பு, அவர் ஒரு விமான பணிப்பெண்ணாக பணிபுரிந்தார். சோபா கபூர் நடிகர் ஜிதேந்திராவை மணந்தார். இந்த இணையர்க்கு ஏக்தா கபூர் (பி. 1975), தயாரிப்பாளர் மற்றும் துஷார் கபூர் (பி. 1976) என்ற இரண்டு குழந்தைகள் உள்ளனர்.

## திரைப்படவியல் (தயாரிப்பாளராக)

### திரைப்படங்கள்
பாலாஜி மோஷன் பிக்சர்ஸ் என்ற தனது பதாகையின் கீழ் சோபா கபூர் தயாரித்த திரைப்படங்களின் நீண்ட பட்டியல் பின்வருமாறு.

### வலைத் தொடர்கள்

## மேற்கோள்கள்

## வெளி இணைப்புகள்
* 

பகுப்பு:1949 பிறப்புகள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வாழும் மக்கள்
பகுப்பு:இந்தியப் பெண் திரைப்படத் தயாரிப்பாளர்கள்
கணேசு கோக்ரா

**கணேசு கோக்ரா** *(Ganesh Ghogra)* இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  துங்கர்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது துங்கர்பூர் மாவட்டத்தில் அமைந்துள்ளது. இவர் முன்பு 2020 முதல் 2023 வரை இராசத்தான் இளைஞர் காங்கிரசின் தலைவராகப் பணியாற்றினார்.

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் துங்கர்பூர் சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட கணேசு கோக்ரா 69338 வாக்குகளைப் பெற்று, தனது நெருங்கிய போட்டியாளரான பாரத் ஆதிவாசி கட்சி வேட்பாளர் காண்டிலாலை விட 19053 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2023

## மேற்கோள்கள்
சோழ அரசர் கால்வழி

புராண காலச் சோழர், வரலாற்றுக் காலச் சோழர் ஆகியோர் பற்றி கலிங்கத்துப்பரணி, விக்கிரம சோழன் உலா, குலோத்துங்கன் உலா, இராசராசன் உலா, சங்கர சோழன் உலா    ஆகிய ஐந்து இலக்கியங்கள் தெரிவிக்கின்றன. அவற்றில் உள்ள செய்திகள் இங்கு அட்டவணையாகத் தரப்படுகின்றன.

## அட்டவணைச் செய்திகள் பற்றிய  குறிப்பு
முதல் நூலாகிய கலிங்கத்துப் பரணியில்கூட ஐதிகக் கதைகள் அதிகம் காணப்படுகின்றன. சோழர் சூரிய குலத்தவர் என்பதால் சூரிய குல மன்னர்கள் முன்னோராகக் காட்டப்பட்டுள்ளனர். 

பரம்பரை திருமாலில் தொடங்குகிறது. இதில் இதிகாச மன்னர்கள் பலர் சொல்லப்படுகின்றனர். இவர்கள் விக்கிரமன் உலாவில் சொல்லப்படவில்லை.

வரலாற்றோடு புராணக் கதைகளும் இணைக்கப்பட்டுள்ளன. கடைசியாகப் பாடப்பட்ட சங்கரசோழன் உலாவில் புராணக் கதைகள் ஒதுக்கப்பட்டுள்ளன. விக்கிரம சோழன் உலாவும், சங்கர சோழன் உலாவும் கண்ணிக்குக் கண்ணி ஒன்றிய செய்திகளைக் கொண்டுள்ளன. ஒட்டக்கூத்தர் நூல் செய்த காலம் 1215.

## புராண காலச் சோழர்கள் 1

## புராண காலச் சோழர்கள் 2

## வரலாற்றுச் சோழர்

## மேற்கோள்கள்

பகுப்பு:சோழர்
வால்டர் ஆர்த்மேன்

**வால்டர் ஆர்த்மேன்** (*Walter Orthmann*) என்பவர் பிரேசில் நாட்டைச் சேர்ந்த ஒரு நூற்றாண்டு மனிதர் ஆவார். 1922ஆம் ஆண்டு ஏப்ரல் மாதம் 19 ஆம் தேதியன்று பிறந்த இவர் 2024 ஆம் ஆண்டு ஆகத்து மாதம் 2ஆம் தேதியன்று இறந்தார். 102 வயது வரை வாழ்ந்த இவர் உலகிலேயே நீண்ட காலம் ஒரே நிறுவனத்தில் வேலை செய்த மனிதர் என்ற கின்னசு உலக சாதனையைப் படைத்தார்.

1938 ஆம் ஆண்டு சாண்டா கேடரினா மாநிலத்தின் புருசுக்குயு நகரில் உள்ள இரெனியூக்சுவியூ என்ற நெசவு நிறுவனத்தில் சரக்கு அனுப்பும் உதவியாளராகப் பணியாற்றத் தொடங்கினார். 2022ஆம் ஆண்டு  வரை அந்த நிறுவனத்தில் தொடர்ந்து பணியாற்றினார்.

## பின்னணி
1922ஆம் ஆண்டு ஏப்ரல் மாதம் 19 ஆம் தேதியன்று வால்டர் ஆர்த்மேன் பிறந்தார். ஆர்த்மேன் செருமன் நாட்டு வம்சாவளியைச் சேர்ந்தவர். அதிக செருமன் மக்கள் தொகை கொண்ட பிரேசிலிய நகரத்தில் பிறந்தார். ஒரு சிறந்த மாணவர் என்று வர்ணிக்கப்பட்டார். ஆனால்  குடும்பத்திற்கு நிதி உதவி வழங்குவதற்காக படிப்பை நிறுத்திவிட்டு பள்ளியை விட்டு வெளியேறினார். 1938 ஆம் ஆண்டு சனவரி மாதம் 17 ஆம் தேதியன்று 15 வயதில் ஒரு பொதியிடல் உதவியாளராக இவர் பணியமர்த்தப்பட்டார். 2020 ஆம் ஆண்டில், என்.எசு.சி தொலைக்காட்சி உடனான ஒரு நேர்காணலில், தான் பணியமர்த்தப்பட்ட சில ஆண்டுகளுக்குப் பிறகு, தான் பயன்படுத்திய முதல் கணிப்பானை நினைவில் வைத்திருப்பதாகக் கூறினார். 2018ஆம் ஆண்டு மே மாதம் 2 ஆம் தேதியன்று பிரேசிலிய குடியரசுத் தலைவர்  மைக்கேல் டெமர், பலாசியோ டோ பிளானால்டோவில் வால்டர் ஆர்த்மேனை வரவேற்றார்..   2018ஆம் ஆண்டு ஆகத்து மாதம் 14 ஆம் தேதியன்று  பிரேசிலியாவில் உள்ள உயர் தொழிலாளர் நீதிமன்றத்தில் நடந்த ஒரு விழாவின் போது இவர் கௌரவிக்கப்பட்டார் மற்றும் தொழிலாளர் நீதிக்கான ஆணைக்கான தகுதியைப் பெற்றார். ஆர்த்மேன் 2024 ஆம் ஆண்டு ஆகத்து மாதம் 2ஆம் தேதியன்று தனது 102 வயதில் வீட்டில் இயற்கையான காரணங்களால் இறந்தார்.

## மேற்கோள்கள்

பகுப்பு:1922 பிறப்புகள்
பகுப்பு:2024 இறப்புகள்
பகுப்பு:பிரேசில் மக்கள்
பகுப்பு:கின்னஸ் சாதனையாளர்கள்
ரேகம் மதியலிங்கம்

**ரேகம் மதியலிங்கம்**(*Regam Matyalingam*) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் எடுகூரி சந்தின்டி ராஜசேகர ரெட்டி காங்கிரஸ் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் அரக்கு பள்ளத்தாக்கு சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.
## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
காளிதிண்டி சூரியனா நாக சன்யாசி ராஜு

**காளிதிண்டி சூரியனா நாக சன்யாசி ராஜு**  (*Kalidindi Suryana Naga Sanyasi Raju*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் சோடாவரம் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
சங்கர்லால் தேச்சா

**சங்கர்லால் தேச்சா** (பிறப்புஃ ஜூலை 2,1964) இராசத்தானைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  சாக்வாரா சட்டமன்றத் தொகுதியில் போட்டியிட்டு வென்றார். இத்தொகுதியானது துங்கர்பூர் மாவட்டத்தில் அமைந்துள்ளது. இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. 

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் சாக்வாரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சங்கர்லால் 75175 வாக்குகளைப் பெற்று, தனது நெருங்கிய போட்டியாளரான பாரத் ஆதிவாசி கட்சி வேட்பாளர் மோகன்லாலை விட 11999  வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2023

## மேற்கோள்கள்
தொலைநோக்கியின் 400 ஆண்டு கால வரலாறு

* குண்டுக்குறியிட்ட வரிசையின் உறுப்பினர்
## '''தொலைநோக்கியின் 400 ஆண்டு காலம்:'''
 
அறிவியல் மற்றும் தொழில்நுட்பச் சிந்தனையின் வரலாறு என்பது 2009 ஆம் ஆண்டு வெளியான ஓர் அமெரிக்க ஆவணப்படமாகும். இது 2009 ஆம் ஆண்டு சர்வதேச வானியல் ஆண்டை ஒட்டி உருவாக்கப்பட்டது. கிறிஸ் கோயினிக் இயக்கிய இப்படம் கலிலியோவின் காலத்திலிருந்து தொலைநோக்கியின் வரலாற்றை விவரிப்பதுடன்  உலகெங்கிலும் உள்ள முன்னணி வானியற்பியல் வல்லுநர்கள் மற்றும் அண்டவியலாளர்களுட
thumb|கலிலியொ
னான 
நேர்காணல்களைக் கொண்டுள்ளதுhttps://www.imdb.com/title/tt1231285/. கலிலியோ வியாழனின் நிலவுகளைப் பார்க்க தொலைநோக்கியை முதன்முதலில் பயன்படுத்தியது முதல், விண்வெளியில் சமீபத்திய கண்டுபிடிப்புகள் வரை, பிற கிரகங்களில் வாழ்க்கையைப் பற்றிய புதிய கருத்துகள் மற்றும் பிரபஞ்சத்தின் விரிவாக்கத்தை விரைவுபடுத்தும்  ஒரு மறைபொருளான வெற்றிட ஆற்றலான இருண்ட ஆற்றல் உள்ளிட்ட பல  கருத்துகளை அவர்கள் விளக்குகிறார்கள். 

'
### ''நடிகர்கள்'''

    ஹான் பீக்மேன்
    Mavt Steketee
    ஸ்டெபனோ லெக்கி
    ஹெர்மன் போர்மன்
    இர்மா ஹார்டோக்
    ஹலாம் முர்ரே
    நில்ஸ் கோனிக்
    மேடிசன் ராயல்
### 
** ===
கலிலியோ குரல்கள்**

    ஸ்டெபனோ லெக்கி
    பிரான்செஸ்கா கியானினி
**
=== தயாரிப்பு** ===
 இந்தப் படத்தின் மேம்பாட்டுக் குழுவில்,  கார்ல் சாகன் காஸ்மோஸ் குழுவில் நன்கு அறியப்பட்ட வானியல் எழுத்தாளரான டொனால்ட் கோல்ட்ஸ்மித் மற்றும் தொலைநோக்கியின் வரலாற்றில் முன்னணி அதிகாரியான ஆல்பர்ட் வான் ஹெல்டன் ஆகியோர் அடங்குவர். இது ஐரோப்பியத் தெற்கு ஆய்வகம், வானியல் நிறுவனம்,  (SETI )நிறுவனம், விண்வெளி தொலைநோக்கி அறிவியல் நிறுவனம், ஆங்கிலோ-ஆஸ்திரேலிய ஆய்வகம் மற்றும் ஹார்வர்ட் பல்கலைக்கழகம் உள்ளிட்ட உலகின் முன்னணி பல்கலைக்கழகங்கள் மற்றும் ஆய்வகங்களில் உள்ள RED டிஜிட்டல் சினிமாவில் படமாக்கப்பட்டது. அட்டகாமா பாலைவனத்தில் 5000 மீட்டர் உயரத்தில் அட்டகாமா லார்ஜ் மில்லிமீட்டர் அரே (ALMA) படமாக்கப்பட்டது  தயாரிப்புக் குழுவின் சவால்களில் ஒன்றாகும். அசல் இசையை மார்க் ஸ்லேட்டர் இசையமைத்தார். அபே ரோடு ஸ்டுடியோவில் லண்டன் சிம்பொனி இசைக்குழுவால் பதிவு செய்யப்பட்டது. 
ஒளிபரப்பு மற்றும் வெளியீட்டு விவரங்கள்

 தொலைநோக்கியின் 400 ஆண்டுகள்  ஜனவரி 6, 2009 அன்று கலிபோர்னியாவின் லாங் பீச்சில் நடந்த அமெரிக்க வானியல் சங்கத்தின் (AAS) 213வது கூட்டங்களில் திரையிடப்பட்டது.

பின்னர் இந்ப்  படம் ஏப்ரல் 10, 2009 அன்று பொது ஒளிபரப்புச் சேவையால் (PBS) தேசியப்  பார்வையாளர்களுக்குக் காட்டப்பட்டது.

இது 2009 ஆம் ஆண்டு புளோரிடாவின் ஜாக்சன்வில்லில் நடந்த ஜாக்சன்வில் திரைப்பட விழா மற்றும் பிலடெல்பியாவில் நடந்த நகர்ப்புற புறநகர் திரைப்பட விழா உள்பட பல திரைப்பட விழாக்களில் திரையிடத் தேர்ந்தெடுக்கப்பட்டது.

**
=== விருதுகள் ===
**
30ஆவது ஆண்டு டெலி விருதுகள்

வெள்ளி - வீடியோகிராபி/ஒளிப்பதிவு துறையில் சிறந்த சாதனை[1]
வெண்கலம் (3) - அனிமேஷன், நகல் எழுதுதல் மற்றும் ஆவணப்படம் அனைத்திலும் சிறந்த சாதனை[2]

SCINEMA 2009

சிறந்த இயக்குநர்[3]

2009 W3 விருதுகள்

வெள்ளி வென்றவர்: வலைத்தள வடிவமைப்பு (மைக்கேல் மோரெட்டி)[4]

'
#### ''குறிப்புகள்
'''
32ஆவது  ஆண்டு TELLY விருதுகள் | வெற்றியாளர்கள்
32ஆவது ஆண்டு  TELLY விருதுகள் | வெற்றியாளர்கள்
சினிமா 2011 | பயணத் திட்டம்
W3 விருதுகள் | முகப்பு
ஈஜோக்

{
  "type": "FeatureCollection",
  "features": []
} 
**ஈஜோக்**, (மலாய்: *Ijok*; ஆங்கிலம்: *Ijok*; சீனம்: 依约); என்பது மலேசியா, சிலாங்கூர் மாநிலத்தின், கோலா சிலாங்கூர் மாவட்டத்தில் உள்ள ஒரு சிறு நகரம்; மற்றும் ஒரு முக்கிம் ஆகும். இந்த நகரம் மலேசியத் தலைநகரமான கோலாலம்பூரில் இருந்து ஏறக்குறைய 60 கி.மீ. வட மேற்கே  மலேசிய கூட்டரசு சாலை 54-இல் அமைந்துள்ளது.

இந்த நகரம் பெஸ்தாரி ஜெயா (பத்தாங் பெர்ஜுந்தாய்) எனப்படும் மிக வளர்ச்சி பெற்ற நகரத்திற்குச் செல்லும் EXIT 2501 சந்திப்பில் அமைந்துள்ளது. பெக்கான் ஈஜோக் நகரம் *(Pekan Ijok),* ஒரு வகையில், ஒரு பழைமை நகரமாக அறியப்படுகிறது. இது இருபுறமும் சிறிய பெரிய கடைகள்; மற்றும் சிறிய கட்டிடங்களையும் கொண்ட இந்த நகரம் ஒரே ஒரு முதன்மைத் தெருவை மட்டுமே கொண்டுள்ளது.

## மக்கள்
இங்குள்ள மலாய்க்காரர்கள் பெரும்பாலும் ஜாவா மக்கள் ஆவார்கள். அவர்கள் தங்கள் மூதாதையர்கள் இந்தோனேசியாவைச் சேர்ந்தவர்கள் என்று கூறுகின்றனர். 1900-களின் முற்பகுதியில் இந்த நகரத்தை நிறுவியதாகவும் கூறுகின்றனர்.

இங்குள்ள பலர் சிறு தோட்ட உரிமையாளர்கள். அவர்கள் தங்கள் சொந்த நிலங்களில் வேலை செய்கிறார்கள். சிலர் உள்ளூர்க் கடைகள் மற்றும் தொழிற்சாலைகளில் வேலை செய்கிறார்கள். சீனர்கள் வணிகம் செய்ய இங்கு வந்தனர். அவர்கள் காய்கறி பண்ணைகளைத் திறந்து, பின்னர் இங்கு நிரந்தரமாகத் தங்கியுள்ளனர்.

### மலேசிய இந்தியர்

இந்தியர்கள் பலர் இங்கு தங்கள் வீடுகளைக் கட்டி நிரந்தரமாகத் தங்கியுள்ளனர். முந்தைய தலைமுறையைச் சேர்ந்த இந்தியக் குடியேறறவாசிகள் ரப்பர் தோட்டங்களில் வேலை செய்தனர். ஈஜோக் புறநகர்ப் பகுதியில் இந்தியர்கள் அதிகமானோர் வாழ்கிறார்கள். 2022-ஆம் ஆண்டில் கோலா சிலாங்கூர் மக்களவைத் தொகுதியின் வாக்காளர்களின் இனப் பிரிவுகளில் இந்தியர்கள் 28.0% ஆகும்.

இந்தத் தொகுதியில் 12,372 வாக்காளர்கள் உள்ளனர். அவர்களில் 52 விழுக்காட்டினர் மலாய்க்காரர்கள்; 28 விழுக்காட்டினர் இந்தியர்கள்; 21 விழுக்காட்டினர் சீனர்கள் ஆவார்கள்.

## மேற்கோள்கள்

## மேலும் காண்க
* கோலா சிலாங்கூர் மாவட்டம்
* கோலா சிலாங்கூர்
* பெஸ்தாரி ஜெயா
* பத்து ஆராங்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
அரக்கல்

**அரக்கல்** (*Arackal*) என்பது இந்தியாவின் தென் மாநிலமான கேரளத்தின் கொல்லம் மாவட்டத்தில் அமைந்துள்ள ஒரு கிராம் ஆகும். இக்கிராமம் புனலூர் சட்டமன்றத் தொகுதிக்கும் கொல்லம் மக்களவைத் தொகுதிக்கும் உட்பட்டதாகும். ஆரக்கல் வட்டார ஊராட்சியைச் சேர்ந்தது. இக்கிராமத்தில் கிராம அலுவலகம் ஒன்று உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அரக்கல் கிராமத்தின் மக்கள் தொகை 17,409 ஆக இருந்தது. இதில் ஆண்கள் 7,963 பெரும்  பெண்கள் 8,776 பேரும் இருந்தனர்.

## விவசாயம்
இஞ்சி, கருப்பு, மிளகு, நெல், ரப்பர் போன்ற பயிர்கள் விளைவிப்பதோடு  ஏற்றுமதியும் செய்யப்படுகிறது.

மலமேல் பாரா என்ற இடம் பிரசித்தி பெற்ற சுற்றுலாத் தலமாகவும், சுற்றுச்சூழல் மண்டலமாகவும் உள்ளது. புகழ் பெற்ற அரக்கல் தேவி கோயில் இப்பகுதியில் உள்ள முக்கிய கோயிலாகும். இங்கு தாடிகாடு, தேவர்தோட்டம், எட்டயம் ஆகிய  முக்கிய இடங்கள் உள்ளன.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:கொல்லம் மாவட்டம்
நல்ல ஆய்வக நடைமுறை

**நல்ல ஆய்வக நடைமுறை** (Good laboratory practice) என்பது  உலகெங்கிலும் உள்ள ஆய்வகங்களில் நடைபெறும் அனைத்து மருத்துவம் சாராத ஆய்வுகளின் தரம் மற்றும் ஒருமைப்பாட்டைத் தரப்படுத்த உதவ நிறுவப்பட்ட கொள்கைகளின் தொகுப்பாகும்.  இக்கொள்கையானது, ஒரு ஆய்வகத்தில் மேற்கொள்ளப்பட வேண்டிய ஆய்வுகளின் திட்டமிடல், நடத்துதல், கண்காணித்தல், பதிவு செய்தல் மற்றும் அறிக்கைகள் ஆகியவற்றுக்கான கொள்கைகளைத்  தீர்மானிக்கிறது. இந்த நடைமுறைகள் பொதுவாக மருந்துப் பொருட்கள் போன்ற தயாரிப்புகளின் தரம் மற்றும் பாதுகாப்புச் சோதனைகளுக்கு அவசியமானவை. நிறுவன செயல்முறைகள் மற்றும் நிலைமைகளை மேற்பார்வையிட ஒரு தர அமைப்புக்கான விதிகள் மற்றும் அளவுகோல்களை நிறுவுகிறது. உலகளவில் ஒழுங்குமுறை, பாதுகாப்புத் தரவின் தரம் மற்றும் வணிகத்தில் உள்ள இரசாயனங்களின்  நச்சுத்தன்மை சோதனைகளுக்கு கொள்கைகளை வகுக்கிறது.

## வரலாறு
நல்ல ஆய்வக நடைமுறைகள் எனப்படும்  விதிமுறைகளின் முன்மொழிவுக்கு வழிவகுத்த வரலாற்று நிகழ்வுகள், வேதிப் பாதுகாப்பு தரவுகளின் தரம் மற்றும் ஒருமைப்பாட்டை மேம்படுத்த இந்த விதிமுறைகள் ஏன் முக்கியம் என்பதைப் புரிந்துகொள்வதற்கு மிக முக்கியமானவையாக உள்ளன. தொழில்துறையிலிருந்து வரும் நச்சுத்தன்மை தரவுகளின் நம்பகத்தன்மை குறித்த கவலைகளுக்கு பதிலளிக்கும் விதமாக இவை உருவாக்கப்பட்டன. துல்லியமான, நம்பகமான மற்றும் கண்டறியக்கூடிய பாதுகாப்புத் தரவை உறுதி செய்வதற்காக இந்நடைமுறைகளை தரப்படுத்துவதை நல்ல ஆய்வக நடைமுறை விதிமுறைகள் நோக்கமாகக் கொண்டுள்ளன.

நல்ல ஆய்வக நடைமுறை முதன்முதலில் 1972 ஆம் ஆண்டு நியூசிலாந்து மற்றும் டென்மார்க்கில் அறிமுகப்படுத்தப்பட்டது. பின்னர் பல்வேறு சோதனைகளைக் கடந்து 1978 ஆம் ஆண்டு உணவு மற்றும் மருந்து கட்டுப்பாட்டு அமைப்பால் உருவாக்கப்பட்ட முறையான ஒழுங்குமுறையாக மாறியது. தற்போது பொருளாதார ஒத்துழைப்பு மற்றும் மேம்பாட்டுக்கான அமைப்பு  தயாரித்த ஆய்வகங்களின் வேதிப்பொருள்களைப் பயன்படுத்துவதற்கான விதிகளை ஏற்று நடைமுறைப்படுத்தப்பட்டுள்ளது. நாம் பயன்படுத்தும் மருந்துகள், பூச்சிக்கொல்லிகள், களைக்கொல்லிகள், உணவு சேர்க்கைகள், அழகுசாதனப் பொருட்கள் மற்றும் துப்புரவு பொருட்கள் உள்ளிட்ட பல்வேறு தயாரிப்புகளின் தரக்கட்டுப்பாடுகளுக்கு இந்தக் கொள்கை உதவிகரமாக உள்ளது.

## தொடர்புடைய நிறுவனங்கள்
1. பொருளாதார ஒத்துழைப்பு மற்றும் மேம்பாட்டு அமைப்பு2. ஐரோப்பிய மருந்துகள் நிறுவனம்3. அமெரிக்க தேசிய சுகாதார நிறுவனங்கள்4. உணவு மற்றும் மருந்து நிர்வாகம்

## மேற்கோள்கள்

பகுப்பு:ஆய்வுக்கூடங்கள்
பகுப்பு:மதிப்பீடுகள்